નવી દિલ્હી:શેલ (બનાવટી) કંપનીઓ અને તેના ડિરેક્ટર્સ સામે આકરું વલણ ચાલુ રાખતાં સરકારે આવી કંપનીઓના 55,000થી વધુ ડિરેક્ટર્સનાં નામ જાહેર કર્યાં છે, જેથી તેઓ ફરી વાર આ પ્રકારની કામગીરી ન કરે. સરકારે શેલ કંપનીઓ સાથે જોડાણ બદલ 1.06 લાખ ડિરેક્ટર્સને ઓળખી કાઢ્યા હોવાથી આવાં વધુ નામ પ્રસિદ્ધ કરવામાં આવશે. આવી કંપનીઓએ કોઈ બિઝનેસ શરૂ કર્યો નથી અથવા તો સતત ત્રણ વર્ષ સુધી તેમનાં નાણાકીય પરિણામ કે વાર્ષિક રિટર્ન રજૂ કર્યાં નથી.